ครึ่งบ่าย…ไม้สั้น – บล.คันทรี่ กรุ๊ป
สรุปทิศทางตลาดภาคเช้า และแนวโน้มการลงทุนภาคบ่าย โดย บล.คันทรี กรุ๊ป จำกัด
27 พ.ย. 2558

สรุปตลาดภาคเช้า
ตลาดภาคเช้าปิดเคลื่อนไหวในกรอบแคบ จากแรง Technical Rebound ของหุ้นในกลุ่มสื่อสาร ขณะที่ตลาดหุ้นรอบบ้านปรับตัวลดลงเล็กน้อย ขณะที่ตลาดหุ้นจีนลดลงกว่า 4.5% จากแรงขายของหุ้นกลุ่มโบรกเกอร์ที่มีปัจจัยเฉพาะตัว
 
แนวโน้ม ภาคบ่าย
คาดดัชนีจะแกว่งตัวในกรอบแคบต่อไปตามความผันผวนของหุ้นในกลุ่ม Telecom ในระยะสั้น ท่ามกลางปริมาณการซื้อขายที่เบาบางเนื่องจากการเข้าสู่ช่วงวันหยุดขอบคุณพระเจ้า และการอยู่ในช่วงปลายสัปดาห์ยังคงเน้นการลงทุนในหุ้นรายตัวมากกว่า
 
วิเคราะห์ทางเทคนิค
TNPC 
ราคาปิด 2.02 บาท
แนวรับ  1.99 บาท          
แนวต้าน  2.20 บาท
แนว cut loss หากใกล้จะหลุด 1.97 บาท
กราฟ TNPC  ถ้าลงต่ำกว่านี้ต้องหยุดเล่นแล้ว แต่ถึงตรงนี้ซึ่งเป็นแนวรับมาตลอด จึงสามารถลุ้นการดีดตัวอาจเกิดขึ้นได้ โดย indicator แสดงการเกิด Oversold และโค้งตัวคล้ายเตรียมเกิด Rebound ซึ่งหากสามารถปิดสูงขึ้นผ่าน 2.10 บาทขึ้นไป จะทำให้การเด้งตัวแรงขึ้นไปถึง 2.20 บาท  จึงแนะนำเข้าเก็งกำไรและมีวินัยในการเลิก
 
เด็กแนว
NCL  อยู่ๆ ก็แจกวอแรนท์ ในอัตรา 3 ต่อ 1 ต้องซื้อก่อน 24 ธ.ค. จะได้รับสิทธิ์นี้ไป การแจกวอร์ไม่ต่างอะไรกับการเรียกแขกอย่างหนึ่งในการเล่นหุ้น แต่เหตุผลที่ซ่อนอยู่ข้างในนั้นคงต้องรอเวลาเฉลย เพราะก่อนวันประกาศราคาหุ้นถูกดึงขึ้นมาพร้อมโวลุ่มแน่นเป็นพิเศษ คงต้องมีอะไรต่อจากนี้แน่  สิ่งที่พอจะหาเป็นเหตุผลด้านพื้นฐานได้ 1 อย่างก็คือ บริษัทจะขยายตู้คอนเทนเนอร์ เพิ่มขึ้น 5 เท่าตัว ในปี 59 นี้  แบบว่าบุก AEC เต็มที่ และยกเลิกโปรเจคที่ทำให้เกิดผลขาดทุนออกไป พร้อมเดินหน้าโกยกำไรอย่างเดียวว่างั้น ธุรกิจโลจิสติคส์ มีความสำคัญมากในยุค AEC และขอบอกว่าหากวันใดวันหนึ่งรัฐบาลให้ความสำคัญกับคอคอดกระขึ้นมา เมื่อนั้นเราจะเห็นธุรกิจขนส่งทางทะเลของไทยก้าวขึ้นเป็นหนึ่งในแถบนี้อย่างหลีกเลี่ยงไม่พ้น และรายได้จะไหลเข้ามามหาศาล คิดว่า NCL เล็งอะไรไว้หลายอย่างจึงตัดสินใจบุกซื้อตู้คอนเทนเนอร์มากมายถึงขนาดนี้ ต้องจับตาดูกัน
กราฟ NCL ปรับฐานเห็นกันชัดๆ อยู่แล้ว แต่ลงมาปิด gap แล้วเริ่มนิ่ง ส่งสัญญาณการดีดตัวขึ้นเหมือนจะกลับขึ้นไปยังแนว minor uptrend เดิมให้ได้  และยังมีเวลาจนกว่าจะผ่าน 2.66 บาทไปอย่างเด็ดขาด  เมื่อผ่านได้งานนี้กลับไปอาละวาดข้างบนได้สบาย แรงๆ ยาวๆ ไม่ยาก  ตรงนี้จึงแนะนำซื้อสะสมและกำหนดจุดเลิกถ้าหลุด 2.52 บาท  
 